Gërmadhat e Kalasë në Duboc

Gërmadhat e kalasë antike dhe mesjetare në Duboc të njohura edhe si Gërmadhat arkeologjike në kodrën e Qeqanit ose shkurt Kalaja e Dubocit  është një monument i trashëgimisë kulturore në Duboc, Vushtrri, Kosovë. Ky monument është i kategorisë "Arkeologjik", i miratuar me numër 371/70.  

 Historiku 
Në aspektin arkeologjik, Kalaja e Dubocit, e pozicionuar mbi kodrën e Qeqanit, pjesë e vargmalit të Çyçavicës jo larg Vushtrrisë, më së miri e tregon dëshminë më të vjetër të fortifikimit të periudhës së antikitetit të vonë. Muret rrethuese që e rrethpërshkojnë fortesën në fjalë, kornizojnë gjurmë të objekteve dhe ambienteve akoma të pa gërmuara. Ky lokalitet arkeologjik është shumështresor.Kalaja e Dubocit (Vushtrri) - Databaza e Trashëgimisë Kulturore të Kosovës  3.07.2016. Zef Mirdita, Antroponomia e Dardanisë në përiudhën romake, Prishtinë, nr. 205 (4) 1981, f. 247 

Kodra e butë në formë të rregullt konike, 673m mbi nivelin e detit, në juglindje të lagjës së Zuqakëve të fshatit Duboc njihet me emërtimet ‘Gjyteti i Dubocit’, ‘Kodra e Kalasë’ dhe ‘Mali i Kodrës’. Mbi tarracën e kodrës në formë përafërsisht të elipsit me anë të zgjatura nga lindja në perëndim, është ngritur Kështjella me mure rrethuese të cilat fortifikojnë një sipërfaqe rreth 4 hektarë. Muret, tashmë të rrënuara nga nxjerrja sistematike e gurëve. Ruhen kryesisht në formë ledhesh të gurëve dhe të dheut sikundër edhe nga mbetje gurësh të thyer, rrasa gurësh copa të tjegullave dhe tullave të lidhura me llaç cilësor të ngjyrës së bardhë që ta kujtojnë teknikën e murimit opus incertum. Ato, përgjithësisht, ndjekin vijen me të lartë të izohipsit i cili bie thiktë në anët perëndimore, jugore dhe veriore, ndërsa në verilindje kodra shënon një rënie të butë. 
Gjatë ekspeditave arkeologjike janë zbuluar shtresa kulturore të epokës së hekurit, të periudhës ilire dhe romake dhe të mesjetës së hershme. Kalaja ka ruajtur gjurmë të dy fazave ndërtimore: Civilizimi A (shtresat e poshtme), i cili duket se u shkatërrua nga një zjarr, dhe Civilizimi B (shtresat e sipërme), i cili u ripërtëri disa herë. Nga struktura arkitektonike janë identifikuar themele muresh 3–4 metra të trasha, dy porta përballë njëra-tjetrës, korridore, dhoma dhe një gropë e madhe rreth 10 metra në diametër, e njohur nga populli si “Bunari i Gjytetit”.

Materialet e gjetura përfshijnë qeramikë pa ornamente dhe vegla hekuri nga shtresa e hershme, ndërsa në shtresën e mëvonshme janë gjetur qeramika me dekorime të tipit ilir, tulla, tjegulla dhe mbishkrime të gdhendura në mermer. Ndër gjetjet epigrafike veçohet një mbishkrim në gur mermeri me shënimet “BCEFILLICI”, “ANVS” dhe “FACIT”, që interpretohen si të lidhura me periudhën romake.

 Shih edhe 
 Iliria
 Dardania
 Komuna e Vushtrrisë
 Sanxhaku i Viçitrinës
 Lista e monumenteve në Vushtrri

 Referime 

Lidhje të jashtme
Databaza e trashëgimisë kulturore të Kosovës 

Kategoria:Monumente kulturore në Vushtrri
Kategoria:Drenicë
Kategoria:Komuna e Vushtrrisë
Kategoria:Kosova ilire
Kategoria:Arkeologjia e Ilirisë